संयुक्त राष्ट्र सुरक्षा परिषद
संयुक्त राष्ट्र सुरक्षा परिषद संयुक्त राष्ट्र के छः प्रमुख अंगों में से एक अंग है, जिसका उत्तरदायित्व है अन्तरराष्ट्रीय शान्ति और सुरक्षा बनाए रखना। परिषद को अनिवार्य निर्णयों को घोषित करने का अधिकार भी है। ऐसे किसी निर्णय को संयुक्त राष्ट्र सुरक्षा परिषद प्रस्ताव कहा जाता है। इसे विश्व का सिपाही भी कहते है क्योंकि वैश्विक शान्ति और सुरक्षा का उत्तरदायित्व इसी के पास में है
संयुक्त राष्ट्र में भारत का स्थायी मिशन
संयुक्त राष्ट्र में भारत का स्थायी मिशन, संयुक्त राष्ट्र (यूएन) में भारतीय प्रतिनिधिमंडल का औपचारिक शीर्षक है। भारत संयुक्त राष्ट्र के संस्थापक सदस्यों में से था और 1 जनवरी 1942 को संयुक्त राष्ट्र द्वारा घोषणा पर हस्ताक्षर किए। भारत ने अंतर्राष्ट्रीय संगठन पर संयुक्त राष्ट्र सम्मेलन में भी भाग लिया और दीवान बहादुर सर आर्कोट रामासामी मुदलियार ने भारत की ओर से संयुक्त राष्ट्र चार्टर पर हस्ताक्षर किए।